
[bookmark: _heading=h.nsskvyylc8kd]Opći i specifični ciljevi LRS LAG-a „MORE 249“

	Kratki opis općeg cilja
	Naziv specifičnog cilja
	Kratki opis specifičnog cilja

	OC 1. Poticanje rasta, razvoja i zapošljavanja u sektoru poljoprivrede
	PG-ovi trebaju iskorak na tržište kroz potpore ulaganja u novu, moderniju opremu s ciljem poboljšanja i povećanja prinosa, ali i stvaranja preduvjeta za razvoj postojećih djelatnosti. U budućem razdoblju upravo „profesionalizacija“ poljoprivrednika trebala bi potaknuti unaprjeđenje i rast poljoprivrednih gospodarstava i stvoriti preduvjete kako bi se  zadržalo postojeće ili stvorilo novo radno mjesto.
	SC 1.1. Povećanje konkurentnosti i održivosti uz modernizaciju i razvoj  postojećih usluga  na poljoprivrednom gospodarstvu
	Osim profesionalizacije u svim oblicima važno je potaknuti poljoprivrednike na uvođenje modernih i tehnološki naprednih alata i opreme u proizvodnji te razvijanje djelatnosti radi postizanja ravnoteže. S obzirom na to da zapošljavanje ovisi o puno faktora, ostvarenjem specifičnog cilj omogućit će se veći učinak usporedno s ili bez porasta broja zaposlenih.

	OC 2.  Povećanje atraktivnosti ruralnog prostora kroz raznolikost sadržaja i promociju kulturne baštine i gastronomije
	Funkcionalnost i pristupačnost društvene i turističke infrastrukture lokanom stanovništvu, kao i posjetiteljima i turistima važno je oplemenjivati  kroz povećanje dostupnosti i kvalitete različitih sadržaja.
Kako bi vrijedni proizvodi i sam ruralni prostor imao mogućnosti bolje prodaje i bolje posječenosti te stvarao veću vrijednost i prihode ljudima koji na njemu žive, potrebno je promovirati lokalnu gastronomiju, ali i kulturnu baštinu te kako je ranije naglašeno iste poticati tokom cijele sezone. Isto bi omogućilo da se osim manifestacija koje se odvijaju ljeti, manifestacijama izvan sezone pridonese proširenju turističke sezone.
	SC 2.1. Unapređenje ruralne infrastrukture
	Veći broj različitih sadržaja i dostupne javne infrastrukture s iskorištenim potencijalom povećat će atraktivnost ruralnog prostora.

	
	
	SC 3.1. Jačanje identiteta i promocija LAG područja
	Većim brojem manifestacija i promocijom kulturne baštine ruralnog prostora kroz nabavku moderne opreme omogućit će se sinergijski učinak s proizvodnjom na prostoru LAG-a „More249“.


[bookmark: _heading=h.ib6lr6fg5pub]
Postavljena su dva opća cilja u okviru kojih imamo tri specifična cilja. Opći ciljevi usklađeni su sa strateškim ciljevima Zajedničke poljoprivredne politike.
OC 1. Poticanje rasta, razvoja i zapošljavanja u sektoru poljoprivrede
Ovim općim ciljem LAG „More 249“ želi doprinijeti horizontalnom (međusektorskom) cilju ZPP-a. Veliki broj poljoprivrednih gospodarstava na LAG području s izraženom starosnom strukturom ukazuje na potrebu za modernizacijom, ulaganjem u digitalizaciju i razvoj postojećih usluga čime bi se osigurala stabilnost dohotka i zadržavanje postojećih i/ili novih radnih mjesta. Osim većeg broja malih poljoprivrednih gospodarstava, prisutan je određen broj srednjih i velikih gospodarstva koji su spremniji na inovacije i digitalizaciju u poljoprivredi. 
Ovaj cilj je mjerljiv brojem očuvanih i novostvorenih radnih mjesta te povećanom ekonomskom veličinom PG-a što će ujedno biti postavljeno kroz kriterije za bodovanje.
Uz ovaj opći cilj kao specifičan cilj postavljen je SC 1.1. Povećanje konkurentnosti i održivosti uz modernizaciju i razvoj  postojećih usluga  na poljoprivrednom gospodarstvu.
Osim zapošljavanja, smatra se da je važno da poljoprivrednici ulažu u moderne alate i opremu u proizvodnji. Tako bi se zadovoljavanjem ovog specifičnog cilja stvorili preduvjeti za brži razvoj i održive prihode. Ovdje se osim modernizacije, naglašava moguće postavljanje kriterija kojima se dosežu i horizontalni ciljevi Strateškog plana Zajedničke poljoprivredne politike Republike Hrvatske, a to je digitalizacija. Upravo za isto je istaknut interes poljoprivrednika naročito onih mlađih, na radionicama za izradu ove LRS. Uz samo moderniziranje važno je razvijati postojeće usluge na poljoprivrednim gospodarstvima. 
OC 2.  Povećanje atraktivnosti ruralnog prostora kroz raznolikost sadržaja i promociju kulturne baštine i gastronomije
Općim ciljem 2. želi se doprinijeti razvoju ruralnog prostora, njegovoj atraktivnosti, boljoj prepoznatljivosti i jačanju identiteta područja. Kako bi se povećala dostupnost sadržaja, potrebno je unaprijediti društvenu i turističku infrastrukturu, kao i urediti javne zelene površine i drugi sadržaj koji bi bio dostupan lokalnom stanovništvu. Osim toga, potrebno je jače djelovati na svijest i brigu lokalnog stanovništvo, upoznati ih s kulturnom baštinom, tradicijom i gastronomijom te različitim tematskim aktivnostima djelovati na produženje turističke sezone. 
Ovaj opći cilj prate dva specifična cilja:
SC 2. Unapređenje ruralne infrastrukture odnosi se na stvaranje boljih uvjeta života lokalnog stanovništva u vidu unapređenja infrastrukture koja zadovoljava njihove potrebe i osigurava bolju kvalitetu života. 
SC 3. Jačanje identiteta i promocija LAG područja
Većim brojem manifestacija i promocijom kulturne baštine ruralnog prostora omogućit će se sinergijski učinak s proizvodnjom na prostoru LAG-a „More249“. Stoga bi se mjerio broj manifestacija, ali i njihova dužina, periodičnost kako bi se potaklo stalne sadržaje na području. 
[bookmark: _heading=h.dttt5quh5xn0]Kombinacijom dva opća cilja te tri specifična cilja LAG jasno i konkretno usmjerava svoj rad  na zadovoljavanje ključnih potreba na svom području. U odnosu na dostupna sredstva za LAG omogućit će se jača usmjerenost i mjerljivi rezultati.

Kroz sve intervencije putem LAG natječaja postavit će se kriteriji bodovanja koji će biti usmjereni doprinosu koncepta „Pametna sela“ te će se dodatno bodovati projekti koji uključuju inovativnost, digitalizaciju i usmjereni su na ublažavanje klimatskih promjena i zaštitu okoliša.




Cilj LRS LAG-a „More 249“ i dodane vrijednosti koji se odnose na intervenciju 1.2.1. Razvoj dodatnih usluga na poljoprivrednom gospodarstvu
[bookmark: _Hlk192838747]Intervencija odgovara na potrebu P 1 Osiguranje održivog dohotka koju su istakli dionici iz svih sektora prilikom izrade LRS-a, a naročito kroz izradu SWOT analize. Intervencija je namijenjena onim poljoprivrednim gospodarstvima koja imaju registrirane dopunske/nepoljoprivredne djelatnosti i žele ih dodatno razvijati. Intervencija doprinosi Općem cilju 1. Poticanje rasta, razvoja i zapošljavanja u sektoru poljoprivrede.
Obrazloženje: Dionici izrade LRS-a smatraju da razvoj usluga na poljoprivrednim gospodarstvima dovodi do više mogućnosti stvaranja novih radnih mjesta, rasta i razvoja samih poljoprivrednih gospodarstava. Diverzifikacijom poljoprivredne proizvodnje postižu se stabilniji i sigurniji prihodi te potiče zadržavanje i stvaranje novih radnih mjesta. 
Specifični cilj ove intervencije je: Povećanje konkurentnosti i održivosti uz modernizaciju i razvoj postojećih usluga poljoprivrednih gospodarstava.
Obrazloženje: Na području LAG-a, zapošljavanje na obiteljskim poljoprivrednim gospodarstvima najviše je prisutno na gospodarstvima koja razvijaju nepoljoprivredne djelatnosti, osobito turizam i ugostiteljstvo. Ove djelatnosti osiguravaju opstanak mladih u ruralnim područjima, jer povećavaju ukupnu zaradu i dohodak u malim sredinama, prilagođavaju se potrebama kupaca i posjetitelja te stvaraju osnovu za daljnji razvoj i rast. Razvoj turizma na OPG-u omogućava sinergiju između poljoprivredne proizvodnje, kulturne baštine, povijesnih lokaliteta i autentičnog života na selu, čime se čuva tradicija i običaji, te poboljšava kvaliteta života svih stanovnika na tom području.
Jedno od najvećih ograničenja s kojima se poljoprivrednici susreću je početni kapital potreban za provedbu diversifikacije proizvodnje. Na OPG-u je moguće istovremeno obavljati primarnu proizvodnju i razvijati dodatne djelatnosti, što poljoprivrednicima omogućuje bolji prihod i veću nezavisnost. Osim turizma i ugostiteljstva, ovom intervencijom poticat će se i razvoj drugih dopunskih djelatnosti na OPG-ima, u skladu s Pravilnikom o Upisniku obiteljskih poljoprivrednih gospodarstava (NN 80/2023) i svim izmjenama koje će biti na snazi u trenutku provedbe projekta.

Dodatna vrijednost intervencije 1.2.1. Razvoj dodatnih usluga na poljoprivrednom gospodarstvu
u provedbi LEADER očituje se kroz sljedeće:
· [bookmark: _heading=h.msn7uk4jna5]bolje lokalno upravljanje putem lakše dostupnosti bespovratnim sredstvima, uključenosti lokalnih dionika koji su putem radionica, informiranja i anketnih upitnika sudjelovali u iskazivanju potreba i kreiranju intervencija;
· prilagođenosti natječaja i kriterija bodovanja specifičnostima i potrebama LAG područja; 
· prilagođenost uvjeta prihvatljivosti korisnika specifičnostima i potrebama LAG područja
· davanju dodatnih bodova onim projektima čije aktivnosti doprinose ranjivim skupinama te kroz projekt koriste održive materijale, recikliraju i slično.

	SC 1.1. Povećanje konkurentnosti i održivosti uz modernizaciju i razvoj  postojećih usluga  na poljoprivrednom gospodarstvu
	P 1 Osiguranje održivog dohotka
	
1.1.1. Jačanje konkurentnosti i stvaranje preduvjeta za održivi dohodak poljoprivrednih gospodarstava

	P 2 Poboljšanje kvalitete života u ruralnoj sredini
	2.1.1. Ulaganje u stvaranje  dodatnog sadržaja/usluga u ruralnom prostoru

	
	SC 3.1. Jačanje identiteta i promocija LAG područja
	P 3 Jačanje promocije lokalne gastronomije i kulturne materijalne i nematerijalne baštine

	3.1.1. Potpora aktivnostima promocije lokalne gastronomije i kulturne baštine

[bookmark: _heading=h.katuobm5bfzm]Prikaz kriterija na temelju kojih projekti iz intervencije doprinose provedbi koncepta Pametnih sela

	r.b.
	Kriterij koji doprinosi provedbi koncepta „Pametnih sela“
	Kriteriji LAG-a na temelju kojih se projekti svrstavaju u projekte koji doprinose provedbi koncepta Pametnih sela.

	1.
	Inovativna i pametna rješenjima u selima
	Korištenje novih inovativnih rješenja odnosi se na primjenu novih ideja, tehnologija i poslovnih modela kako bi se poboljšao životni standard, ekonomska održivost i kvaliteta života. Inovativna rješenja ne obuhvaćaju samo tehnološku inovaciju u poljoprivredi, već i širu transformaciju ruralnih zajednica kroz nove pristupe u svim sektorima života i rada.

	2. 
	Digitalizaciju u poljoprivredi i ostalim društvenim aktivnostima u selima
	Korištenje digitalnih rješenja s popisa digitalnih rješenja koja bitno pridonose poljoprivredi, nepoljoprivrednim djelatnostima ili ruralnom području, uključujući ulaganje u stjecanje znanja i vještina (primjerice: pametna rasvjeta, sustavi za precizno navodnjavanje, digitalne obavijesti, GPS, sustavi za praćenje i ostalo).

	3.
	Doprinos okolišnim ciljevima i ublažavanju klimatskih promjena u selima.
	Korištenje obnovljivih izvora energije, energetske učinkovitosti, projektne aktivnosti se odnose na ekološku poljoprivredu, ekološko prihvatljivo pakiranje, ulaganja u stjecanje znanja i vještina za zelenu tranziciju.

